Лондон. Стремежите на премиера на Обединеното кралство Борис Джонсън да удължи срока на действия на Закона за коронавируса с още шест месеца - до края на септември, заплашва да раздели британското правителство, пише вестник The Telegraph. Недоволството е породено от факта, че съгласно закона полицията и други служители са оправомощени да задържат британци с подозрение за COVID-19. Актът също така предвижда и забрана за протести.\nВ рамките на Консервативна партия настъпва разрив на фона на плановете на Джонсън да предостави на полицията „най-драконовските правомощия за задържане в съвременната британска правна история“ за още шест месеца, според The Telegraph. От редакцията припомнят, че законът трябваше да остане в сила до 21 юни, когато всички ограничения върху контактите между хората се очакваше да бъдат премахнати.\nЧленовете на кабинета са разделени по въпроса кои мерки за ограничаване на разпространението на коронавируса трябва да бъдат разширени. Правителството се опасява, че ненужното удължаване на срока на мерките ще предизвикат недоволство сред членовете на парламента и британската общественост.\nПреди година здравният министър Мат Ханкок убеди депутатите да гласуват законопроекта за коронавируса, подчертавайки, че мерките ще останат в сила толкова дълго, колкото е необходимо за справяне с кризата. В същото време Великобритания се опасява, че удължаването им няма да бъде ограничено само до още шест месеца.\nСпоред председателя на Covid Recovery Group Марк Харпър законът съдържа „някои от най-драконовските правомощия за задържане в съвременната британска правна история, даващи на полицията и други служители правомощието да ни заключват, потенциално и за неопределено време“.\n„Запазването на повечето временни разпоредби на Закона за коронавируса до октомври не отговаря на това обещание и ще породи опасения, че ограниченията ще бъдат въведени отново през есента“, казва Харпър.\nКакто напомня The Daily Telegraph, в събота в централната част на Лондон хиляди британци участваха в протест срещу карантинните мерки. Протестът в навечерието на годишнината от първата национална карантина на Обединеното кралство на 23 март доведе до бунтове и сблъсъци с полицията. В резултат на това бяха задържани най-малко 36 души.\nСебастиан Курц за Die Welt: Неравномерното разпределение на ваксините може да доведе до разделение в Европа, създаваме държави-членки от втора класа\nВиена. Неравномерното разпределение на ваксините срещу COVID-19 може да доведе до разделение между страните от Европейския съюз. Това предупреди канцлерът на Австрия Себастиан Курц в интервю за германския национален ежедневник Die Welt. Курц отбеляза, че „не можем да сме заинтересовани от това разривът в ЕС, с оглед обхвата на ваксинациите спрямо населението, да се увеличава все повече и повече, по този начин създаваме държави-членки на ЕС от „втора класа“. Към настоящия момент доставката на ваксини в ЕС, според думите на Курц, не се извършва едновременно и не е пропорционална на населението на отделните страни, а се прави с оглед поръчаното количество. Поради това някои страни ще могат да постигнат стаден имунитет в края на май, докато други - не по-рано от есента или дори в края на годината. Австрийският канцлер нарече това „силно политически въпрос“ и обяви, че възнамерява да повдигне въпроса на онлайн срещата на върха на ЕС, която ще се проведе на 25-26 март. Срещата, която ще се фокусира върху справедливото разпределение на ваксините, се провежда по искане на Австрия, България, Латвия, Словения и Чешката република. Също така е необходимо ръководството на ЕС да създаде механизъм за разпространение на ваксини пропорционално на населението. Курц вярва, че е възможно да съществуват тайни споразумения между фармацевтични компании и длъжностни лица в Брюксел за приоритетното разпространение на препаратите. Превод и редакция:Иван Христов\n24 Март 2021 | 12:29 | Агенция "Фокус"\nСЗО: Разпространението на коронавируса ще продължи да се увеличава в Европа\nСтокхолм. Разпространението на коронавируса в Европа се увеличава в повечето страни на континента и тази тенденция ще продължи и през следващите седмици, заяви в интервю за TACC Ханс Клюге, директор на Регионалното бюро за Европа на Световната здравна организация (СЗО). „За съжаление разпространението на инфекцията се увеличава в повечето страни от Европейския регион, което води до увеличаване на ежедневния брой на [инфекции] и смъртни случаи. И ние смятаме, че тенденцията за следващите четири седмици е увеличаване на тези нива. Но това може да се промени, ако ваксинациите се праваят по-бързо, ако хората използват повече защитни маски“, подчерта белгиецът. Третата вълна от новия коронавирус вече дойде в Европа и се развива с различни темпове в страните от Общността, призна Европейската комисия. За да се справи с нея, в Европа трябва да се ускорят ваксинациите, казва Клюге. „Имаме страхотни данни от Израел. Разбира се, те са предварителни, но можем да видим, че когато 60% от населението е ваксинирано, всички показатели започнаха да се подобряват: по-малко инфекции, хоспитализации и по-малко смъртни случаи. Това е много добра новина и ние виждаме същите предварителни данни от Великобритания. Заключението е: ваксините работят и спасяват животи“, увери експертът. В същото време Клюге не се ангажира да прогнозира края на пандемията. „Аз съм и оптимист, и реалист, не виждам песимистичен сценарий. Но трябва да се отбележи, че няма 100% оптимистичен сценарий. Тъй като оптимистичният сценарий е краят на епидемията, а дали краят е близо или все още далеч, засега не знаем“. Повече от 20 000 души в региона умират всяка седмица от коронавируса, според Европейската служба на СЗО, брой по-висок от миналогодишния. Най-сериозната ситуация се е развила в частите на региона, които успешно са се справили с COVID-19 през първата половина на 2020 г. В Централна Европа, Балканите и балтийските държави заболеваемостта, приеманията в болници и смъртността сега са сред най-високите в света. Въпреки това 48 от 53 държави или територии съобщават за идентифицирането на британския щам B.1.1.7, който постепенно става преобладаващ в Европа. Превод и редакция:Иван Христов\n24 Март 2021 | 08:03 | Агенция "Фокус"\nBloomberg: ЕС планира да затегне контрола върху износа на ваксини срещу коронавирус\nБрюксел. Очаква се в рамките на деня Европейският съюз да представи по-строги правила, регулиращи износа на ваксини срещу COVID-19 от страните-членки на Общността, предава Bloomberg, като се позовава на информация от представител на Брюксел. Новите правила ще опростят замразяването на износа от ЕС за страни, които не са изпълнили собствените си задължения за доставка на ваксини. Освен това при взимането на решения Европейската комисия (ЕК) ще разчита на данни за нивата на ваксинация в страните, които искат доставки на препарати от ЕС. Агенцията уточнява, че промените няма да засегнат доставките по международния механизъм COVAX. Вицепредседателят на ЕК Марош Шефчович заяви във вторник, че ЕС е принуден да прибегне до съдебни действия, включително ограничения за износ, срещу британско-шведската компания AstraZeneca за забавяне на доставките на ваксини. В същото време той отбеляза, че ЕС не възнамерява да наложи пълна забрана за износ на ваксини, произведени на територията на Общността, но ще продължи да контролира експорта, изисквайки производителите да изпълняват договорните си задължения, а от страните партньори - прозрачност и реципрочност. Доставката на ваксини, както и контролът върху износа им, ще бъдат обсъдени на онлайн срещата на върха на ЕС на 25-26 март. Превод и редакция:Иван Христов\n24 Март 2021 | 07:21 | Агенция "Фокус"\nLe Point (Франция): Каква е ефективността на осемте най-добри ваксини\nПариж. Pfizer-BioNTech, Moderna, AstraZeneca, Johnson & Johnson, «Спутник V», Novavax, Sinovac, Sinopharm – каква защита осигуряват и какви преимущества имат, пише френското издание Le Point. "Чакането на конкретна ваксина срещу Covid-19 е все едно да чакате парашут с различен цвят, когато е време да скочите от самолет. Вземете първото нещо, което ви попадне под ръка!“ Ето какво написа британският специалист по инфекциозни болести Нийл Стоун в „Туитър“ на 5 март. Тази кратка публикация отлично отразява настроението на много специалисти по ваксините на фона на изобилието от добри новини през последните седмици. Понастоящем във Франция са лицензирани три ваксини: Pfizer-BioNTech, Moderna (РНК ваксини) и AstraZeneca (вирусна). След няколко дни в списъка трябва да бъде добавена друга вирусна ваксина, този път от Johnson & Johnson. „Няма изследвания, които да сравняват научно различните ваксини срещу Covid-19“, казва Даниел Флоре, заместник-председател на Техническия комитет по ваксинацията на Върховната дирекция на здравеопазването на Франция. „Критериите за оценка на ефективността, използвани от производителите за оценка на ефективността в третата фаза на клиничните изпитвания, не са напълно идентични. Следователно би било прекалено опростено да се каже, че едба от тях е по-ефективна от другите само въз основа на тестове. В крайна сметка изпитанията в „реалния живот“, т.е. масовата ваксинация на населението, помагат да се определи. Първите данни, с които разполагаме, са много добри, по-специално за ваксината AstraZeneca. Очевидно английската ваксина се приближава до високото ниво на ефективност на РНК ваксините, включително сред населението над 65 г. Усиленото наблюдение на нежеланите ефекти, установено от началото на кампанията, също потвърждава добрата поносимост и на трите ваксини. Наблюдават се само локални реакции и случаи на висока температура в рамките на 24-48 часа (с което е лесно да се справим, с парацетамол), както и редки остри алергични реакции. Честото появяване на синдром на псевдогрип след ваксината AstraZeneca се дължи на факта, че инжекциите се прилагат главно на по-млади хора, чиято имунна система реагира по-интензивно“, казва Даниел Флоре. Друга добра новина е, че ваксинацията може значително да намали разпространението на вируса. По този начин две проучвания, проведени в Израел върху ваксината Pfizer-BioNTech, показват 85-90% намаляване на броя на безсимптомните хора след ваксинацията. Първите сигнали за ваксините от Обединеното кралство също са много обнадеждаващи. Ако тази информация бъде потвърдена, това може да означава бърза промяна във френската стратегия за ваксинация. Факт е, че ползите от ваксината не са само в защитата на най-уязвимите хора: за да се борим колективно с разпространението на вируса, тя трябва да се предлага на всички, включително и на младите хора. В бъдеще може би дори деца. Както и да е, досега само осем ваксини са преминали финалната линия на третата фаза на клиничните изпитания. Деветата е на път да се присъедини към тях през април. Това е РНК ваксина от германската компания Curevac. Производителите са използвали различен подход за повишаване на имунната система срещу вируса, но всички те са имали една цел: шип протеинът, ключът за Covid-19. Ето защо неговите мутации, установени във Великобритания, Южна Африка и Бразилия, са толкова тревожни. Производителите трябва да гарантират, че ваксините осигуряват на населението достатъчна защита както срещу вече идентифицирани щамове, така и срещу тези, които могат да се появят през следващите месеци. Превод и редакция: Иван Христов\n23 Март 2021 | 17:54 | Агенция "Фокус"\nThe Daily Expess: „Абсолютно не са необходими повече ваксини!“: Обърканата ЕК отхвърли помощта от Русия\nБрюксел. В неделя комисарят по вътрешния пазар Тиери Бретон, който оглавява работната група на ЕС за ваксините, заяви пред телевизия TF1, че Европа „абсолютно не се нуждае“ от повече ваксини, произведени извън Общността, отбелязва британският вестник The Daily Express в статия под заглавие: „Обърканата ЕК отхвърли помощта от Русия“. Въпреки острата критика на бавната ваксинация в рамките на Блока, Бретон настоява, че до средата на юли в ЕС ще бъде формиран стаден имунитет. „Ние абсолютно не се нуждаем от „Спутник V“. Сега нашият потенциал, разбира се, ни позволява да доставим 300-350 милиона дози до края на юни, което означава, че до 14 юли... ще имаме възможност за формиране на стаден имунитет на целия континент“, увери французинът. Бретон повтори предишно изявление, че ако е необходимо, ЕС трябва ще помогне на Русия с производството на ваксини, но европейците трябва да останат приоритет. „Дозите са налице, сега хората трябва да се имунизират, факт е, че разполагаме с логистиката“, категоричен бе еврокомисарят. Това изявление предизвика ожесточена реакция от страна на доставчика на руската ваксина, който на страницата си в социалната мрежа „Туитър“ обвини комисаря в „очевидна пристрастност“: „Европейците искат да могат да избират безопасни и ефективни ваксини, които все още не сте успели да им предоставите. Ако това е официална позиция на ЕС, моля, уведомете ни, че не е необходимо да търсим одобрение от EMA поради вашето политическо пристрастие. Ще продължим да спасяваме животи в други страни“. По-рано Европейската агенция по лекарствата (EMA) започна поетапен преглед на ваксината „Спутник V“. Това се случва на фона на рязък спад в доверието на континента в безопасността на ваксините, след като миналата седмица няколко държави от ЕС спряха употребата на препарата AstraZeneca. Ново проучване на YouGov установи, че доверието към ваксината на шведско-британската компания е паднало драстично в Испания, Германия, Франция и Италия след съобщения за случаи на тробоза след направена ваксинация. Както съобщава YouGov, в края на февруари вече беше отбелязано, че европейците са по-колебливи относно ваксината от AstraZeneca, отколкото от тези на Pfizer/BioNTech и Moderna. Притесненията относно кръвните съсиреци допълнително наклониха общественото мнение. През последните две седмици поне 13 европейски държави спряха употребата на препарата на AstraZeneca, разработена в сътрудничество с учени от Оксфордския университет. Много от тях възобновиха употребата на ваксината миналия петък, след като в четвъртък ЕМА обяви в предварителен доклад, че ваксината е безопасна и ефективна и не е свързана с повишен общ риск от образуване на кръвни съсиреци. EMA обаче не отрича възможна връзка с редки случаи на образуване на кръвни съсиреци в мозъка, това явление е известно като синусова тромбоза на твърдата мозъчна обвивка. Анкета на YouGov, в която между 12 и 18 март участваха около 8 000 души от седем европейски държави, установи, че хората във Франция, Германия, Испания и Италия сега са по-склонни да считат ваксината AstraZeneca за опасна, отколкото безопасна. Според проучването 55 процента от германците я смятат за опасно, докато по-малко от една трета от тях я определят като безопасна. Във Франция, където преди това ваксината AstraZeneca е била непопулярна, 61 процента от анкетираните сега смятат, че е опасна. В Италия и Испания по-голямата част от гражданите по-рано считаха ваксината за безопасна: съответно 54 и 59 процента. Сега, според проучването, рейтингът на ваксината в тези страни е паднал съответно до 36 и 38 процента. Само във Великобритания, където ваксината на AstraZeneca се използва от януари, проучването установи, че съобщенията за образуването на кръвни съсиреци имат малко или никакво въздействие върху общественото доверие. По-голямата част от анкетираните британци - 77 процента - заявяват, че ваксината е безопасна. YouGov също съобщава, че в седемте анкетирани европейски държави недоверието не се е разпространило върху препаратите на Pfizer и Moderna. И двете ваксини се считат за безопасни, според проучването. Превод и редакция:Иван Христов\n23 Март 2021 | 12:37 | Агенция "Фокус"\nThe Telegraph: Меркел подкрепи плановете на ЕК за забрана на износ на ваксини за Великобритания\nБерлин. Канцлерът на ФРГ Ангела Меркел даде на председателя на Европейската комисия Урсула фон дер Лайен своята изрична подкрепа за плановете за забрана на износ на ваксини срещу COVID-19 на AstraZeneca за Обединеното кралство, съобщава британският вестник The Telegraph. Меркел бе принудена да удължи националната карантина в страната до 18 април в опит да овладее третата вълна от пандемията, за която тя обвинява разпространението на т.нар. британски вариант на коронавируса. „Подкрепям председателя на Комисията Урсула фон дер Лайен“, подчерта канцлерът на ФРГ по повод обявените по-рано планове на ЕК да забрани износа на ваксини за Острова, които са произведени на територията на страните от Общността. „Имаме проблем с AstraZeneca. Ще решим отговорно“, увери Меркел. Европейските служители са бесни, че AstraZeneca успя да изпълни договора си в Обединеното кралство, като същевременно не успя да направи договорените доставки за ЕС. И Меркел, и френският президент Еманюел Макрон разговаряха с британския премиер Борис Джонсън по въпроса, който ще бъде обсъден на срещата на върха в четвъртък. Мат Ханкок, здравен секретар, заяви: „Въпросът за разработването на ваксини... очевидно е нещо, за което разговаряме с колегите си в ЕС. В крайна сметка това е международна система... и ние работим с колеги в Америка, на континента, в Индия, за да се опитаме да разработим колкото се може повече ваксини“. Превод и редакция:Иван Христов\n23 Март 2021 | 12:25 | Агенция "Фокус"\n„Московский Комсомолец“: Путин ще се ваксинира на 23 март\nМосква. Руският президент Владимир Путин на среща с производителите на ваксини заяви, че ще бъде ваксиниран срещу коронавирус във вторник, 23 март, пише руският вестник “Московский Комсомолец“. Президентът добави, че ваксинацията е доброволна. "Между другото, аз самият възнамерявам да го направя утре", каза Путин. Президентът също така смята, че за формирането на стаден имунитет в Русия са необходими около 70 милиона пълни комплекта ваксини, но наличните производствени мощности в страната позволяват те да бъдат направени в близко бъдеще. Русия вече е произвела 20 милиона дози ваксини. Руските фармацевтични компании трябва да се съсредоточат върху износа на лекарства, но приоритетът все пак трябва да остане за Русия. Президентският прессекретар Дмитрий Песков не отговори на въпроса на журналистите с каква руска ваксина ще бъде ваксиниран Путин, с коя от трите налични. „Всички са добри и надеждни“, каза той. Превод и редакция: Юлиян Марков\n22 Март 2021 | 16:37 | Агенция "Фокус"\n„Российская газета““ Путин е провел телефонен разговор с Шарл Мишел\nМосква. Руският президент Владимир Путин е провел телефонен разговор с ръководителя на Европейския съвет Шарл Мишел. Те са обсъдили въпросите за борба с пандемията от COVID-19 и по-специално възможността за използване на коронавирусната ваксина „Спутник V“, пише вестник ”Российская газета”. Освен това в разговор с ръководителя на Европейския съвет президентът Путин „е оцени незадоволителното състояние на връзките между Русия и ЕС, което се е развило поради неконструктивната, понякога конфронтационна линия на партньорите“, съобщиха от Кремъл. „Руската страна подчерта готовността си да възстанови нормалния деполитизиран формат на взаимодействие с Европейския съюз, ако има реален взаимен интерес“, се казва в съобщението. Превод и редакция: Юлиян Марков\n22 Март 2021 | 15:56 | Агенция "Фокус"\nDaily Express: Заблудената Еврокомисия отказва помощ от Русия за ваксинацията\nЛондон. Заблудената Еврокомисия отказва помощ от Русия за ваксинацията, пише британският вестник Daily Express Комисарят по вътрешния пазар Тиери Бретон, който оглавява работната група на ЕС за ваксините, заяви в неделя за TF1, че Европа "абсолютно не се нуждае" от повече ваксини, произведени извън ЕС. Въпреки острата критика на бавната ваксинация в региона, Бретон настоява, че стадният имунитет в ЕС ще бъде създаден до средата на юли. „Ние абсолютно не се нуждаем от „Спутник V", каза той. „Сега нашият потенциал, разбира се, ни позволява да доставим 300-350 милиона дози до края на юни, което означава, че до 14 юли ... ще имаме възможност за формиране на имунитет в целия континент. "... Бретон повтори предишно изявление, че ако е необходимо, ЕС трябва да помогне на Русия с производството на ваксина, но европейците трябва да останат приоритет. „Дозите са налице, сега хората трябва да се ваксинират и фактът е, че разполагаме с логистиката“, каза Бретон. Това изявление предизвика ожесточена реакция от страна на доставчика на руската ваксина - на страницата на „Спутник V“ в „Туитър“ европейският комисар беше обвинен в „очевидна пристрастност“: „Европейците искат да могат да избират безопасни и ефективни ваксини, които все още не сте успели да им предоставите. Ако това е официална позиция на ЕС, моля, уведомете ни, че не е необходимо да търсим одобрение от EMA поради вашето политическо пристрастие. Ще продължим да спасяваме животи в други страни. " По-рано Европейската агенция по лекарствата (EMA) започна постепенен преглед на ваксината „Спутник V“. Това се случва на фона на рязък спад в доверието на континента в безопасността на ваксините, след като миналата седмица няколко държави от ЕС преустановиха употребата на ваксината на AstraZeneca. Ново проучване на YouGov установи, че доверието към ваксината от Оксфорд е спаднало драстично в Испания, Германия, Франция и Италия след съобщения за рядка тромбоза и краткосрочно спиране на употребата и в много страни. Както съобщава изследователската организация YouGov, в края на февруари вече беше отбелязано, че европейците са по-колебливи относно ваксината на AstraZeneca, отколкото относно ваксините от Pfizer/ BioNTech и Moderna. Притесненията относно образуването на тромби допълнително повлияха на общественото мнение за безопасността на ваксината AstraZeneca. През последните две седмици поне 13 европейски държави спряха употребата на тази ваксина, разработена в сътрудничество с учени от Оксфордския университет, след съобщения за проблеми с кръвосъсирването. Много от тях възобновиха употребата си в петък, след като Европейската агенция по лекарствата обяви в предварителен преглед на безопасността в четвъртък, че ваксината е безопасна и ефективна и не увеличава общия риск от образуване на кръвни съсиреци. EMA обаче не отрича възможна връзка с редки случаи на образуване на кръвни съсиреци в мозъка, това явление е известно като синусова тромбоза на твърдата мозъчна обвивка. Анкетата на YouGov, в която между 12 и 18 март участваха около 8000 души от седем европейски държави, установи, че хората във Франция, Германия, Испания и Италия сега са по-склонни да считат ваксината AstraZeneca за опасна, отколкото за безопасна. Според проучването 55 процента от германците я смятат за опасна, докато по-малко от една трета от съгражданите им я намират за безопасна. Във Франция, където и преди това ваксината AstraZeneca е била непопулярна, 61 процента от анкетираните сега смятат, че е опасна. В Италия и Испания по-голямата част от жителите по-рано считаха ваксината за безопасна: съответно 54 и 59 процента. Сега, според проучването, рейтингът на тази ваксина в двете страни е спаднал съответно до 36 и 38 процента. Само в Обединеното кралство, където ваксината на AstraZeneca се използва от януари, проучването установи, че съобщенията за образуване на кръвни съсиреци имат малко или никакво въздействие върху общественото доверие. По-голямата част от анкетираните британци - 77 процента - заявиха, че ваксината е безопасна. Доверието им в нея е наравно с това на ваксината на Pfizer. YouGov също съобщава, че в седем анкетирани европейски държави недоверието не се е разпространило върху ваксините на Pfizer и Moderna. И двете ваксини се считат за безопасни, според проучване от преди три седмици. Превод и редакция: Юлиян Марков\n22 Март 2021 | 15:19 | Агенция "Фокус"\nBloomberg: ЕС е готов да блокира износа на ваксината на AstraZeneca за Великобритания\nБрюксел. Европейският съюз ще проучи внимателно всички заявки за износ на ваксината на британско-шведската компания AstraZeneca, произведена на територията на Общността, за Обединеното кралство, докато производителят изпълни задълженията си за доставка в страните от ЕС, съобщава Bloomberg, позовавайки се на източник в Брюксел. Представителят на ЕС, пожелал анонимност, добави, че заводът в Нидерландия, в който се произвежда препаратът срещу COVID-19, все още не е получил големи поръчки за доставки за Обединеното кралство, но ако такива заявления все пак възникнат, те вероятно ще бъдат отхвърлени. В интервю за германски вестник от 20 март председателят на Европейската комисия Урсула фон дер Лайен заплаши AstraZeneca със забрана за износ на нейната ваксина от ЕС поради намаляване на договорените доставки за държавите от Общността. Преди това Фон дер Лайен заяви, че в условията на недостиг на ваксини ЕС ще продължи да използва механизъм за контрол на износа им, но ще ограничи основно доставките само до страни с по-високи нива на ваксинация. Според ръководителя на Европейската комисия за месец и половина от съществуването на този механизъм е забранена само една доставка - 250 хиляди дози за Австралия. Фон дер Лайен предупреди страните производителки на ваксини, които имат свои собствени ограничения за износ, намеквайки предимно Великобритания и САЩ, че Брюксел очаква безпрепятствен износ на техните продукти за ЕС. Превод и редакция:Иван Христов\n22 Март 2021 | 07:13 | Агенция "Фокус"\nThe Times: Във Великобритания се опитват с измами да се пререждат в реда за ваксинация\nЛондон. Центровете за ваксинация във Великобритания откриват нарастващ брой хора които се опитват да се предредят на опашките за ваксинация, след като стана ясно, че следващия месец ще има забавяне в процеса заради намалени доставки. Длъжностни лица казват, че хората се представят за медицински или здравни работници, за да получат право за по-ранна ваксинация, пише британският вестник The Times Има страхове, че подобни опити ще се увеличат преди предстоящата по-бава ваксинация следващия месец. Когато бъдат хванати измамниците, техните места остават незети, вместо да се дадат на хората, имащи право на ваксина. От миналата сряда, денят, в който се появиха новини за „значително намаляване“ на предлагането на ваксини през април, броят на хората, които резервират часове за ваксинация се е удвоил. В сряда бяха резервирани 708 927 часове за първа и втора доза, в сравнение с 305 087 във вторник. Доставките ще бъдат намалени заради производствените проблеми и нарастването на случаите на Covid-19 в Индия, която иска да запази по-голямата част от доставките си у дома. Всеки може да резервира с измама час за ваксинация на националния уебсайт за резервации, като постави отметка в квадратчето, за да каже, че работи в здравеопазването или социалните грижи или осигурява „лична грижа“ за болни хора в дома си. Националната здравна система настоява тези, които правят това, но „не носят официални доказателства“ за това си качество, „да не бъдат ваксинирани“. Според служителите „ вратичката в системата“ означава, че тя е „отворена за злоупотреба“. Някои пунктове за ваксинация хващат по 15 „хитреци“, но се предполага, че голяма част успяват да излъжат системата. Един фармацевт каза, че е бил принуден да вика полицията на три пъти поради заплахата от насилие, когато не допуска „измамници“. Други казват, че отвореният характер на националната резервационна система е предизвикал „етична борба” във ваксинационните центрове. Превод и редакция: Юлиян Марков\n21 Март 2021 | 13:59 | Агенция "Фокус"


Голям брой хора не са изпитвали истинско чувство, защото през цялото време са заети със своите въображаеми емоции ~ УСПЕНСКИ | webstage.bg\nГолям брой хора не са изпитвали истинско чувство, защото през цялото време са заети със своите въображаеми емоции ~ УСПЕНСКИ\nРоден в Москва през 1878 г., любопитната природа на П. Д. Успенски го повежда по пътищата на поезията, живописта, математиката и естествознанието. Пътища, които заедно ще се обединят в една философия за живота и ново познание за психологията на човешките възможности. В търсене на истината, Успенски представя своя поглед за пътищата на саморазвитие, а ние споделяме неговите размишления за човека и отрицателните емоции от книгата му „Психология на човешките еволюционни възможности”.\n"Голям брой хора нито веднъж в живота не са изпитвали истинско чувство, защото през цялото време са заети със своите въображаеми емоции."\nЧовекът има множество разнообразни погрешни идеи за самия себе си. Той не осъзнава факта, че в действителност той самият е една машина. Какво означава изразът "човекът е машина"? Това означава, че той не извършва независими движения нито вътре в себе си, нито извън себе си. Той е машина привеждана в движение от външните явления и външните тласъци. Всички движения, действия, думи, идеи, емоции, настроения и мисли се пораждат от външни въздействия. Самият човек е просто автомат с определен запас спомени от миналия си опит и определен запас от енергия. Необходимо е да разберем, че човек не може да направи собствено нищо. Но той не разбира това и си приписва способността, че може нещо собствено да направи. Това е първото нещо, което човек погрешно си приписва. Това трябва да бъде разбрано много ясно: Човек не е способен собствено да прави нищо. Всичко, което според него той прави, всъщност му се случва, така, както падат валежите или се затопля времето. Ние говорим, че човек мисли, чете, работи, обича, ненавижда, започва битки, войни и т.н. В действителност всичко това става с човека. Той не е способен да се движи, да мисли или да говори собствено от своя собствена позиция. Човек представлява в този смисъл марионетка, задвижвана от невидими нишки.\nНикога няма да ни се удаде механично да контролираме отрицателните емоции. Те са зависими от идентификацията: заедно с разрушаването на идентификацията във всеки отделен случай, изчезват и те. Наистина за странно и фантастично може да бъде считано преклонението на хората пред техните отрицателни емоции. Аз мисля, че за обикновения механичен човек най-трудно се оказва разбирането, че неговите и на другите хора отрицателни емоции, нямат ни най-малка стойност и не съдържат в себе си нищо благородно, прекрасно и силно. В действителност, отрицателните емоции съдържат само слабост, много често истерия, безумие или престъпление. Единственото, което те заслужават, отчитайки тяхната безполезност, изкуственото им пораждане от въображението и идентификацията, е унищожението им, от което ние нищо не губим. В това е единственото убежище на човека, в спасението си от тях.\nАко отрицателните емоции бяха полезни или необходими, ако бяха функция на действително съществуващата част на емоционалния център, то ние не бихме имали и най-малък шанс, поне докато съхраняваме своите отрицателни емоции, да се развием вътрешно. На езика на школата, по повод борбата с отрицателните емоции, се казва следното: "Човек трябва да жертвува своите страдания".\n"Какво може да бъде по-леко от такава жертва?" - ще попитате вие. В действителност, човек е готов да принесе в жертва всичко друго, но не и своите отрицателни емоции. Няма такова наслаждение, няма такава радост, която човек да не би пожертвал по най-малък повод. Но той никога няма да принесе в жертва своето страдание. В известен смисъл в това има някакъв резон. Напълно в духа на владеещите предразсъдъци, човек очаква да получи нещо за жертвоприношението на своите удоволствия. Но той нищо не очаква, жертвайки своите страдания. Човек е преизпълнен с лични идеи за страданието. Той мисли, че страданията са му изпратени от Бога като наказание или вид поучение. Човек дори би се изплашил, научавайки за възможността за така просто избавление от страданията. Тази идея трудно може да бъде възприета, защото съществуват многочислени страдания, от които човек действително не може да се избави, наред с много други, напълно зависими от човешкото въображение. Човек не може и не иска да се избави, например от идеята за несправедливостта и вярата, че е възможно тази несправедливост да бъде унищожена.\nВ много хора няма нищо друго освен отрицателни емоции. Целият им комплекс от "азове" е негативен и ако им се отнемат отрицателните емоции, то тези хора просто ще се разпаднат. Какво би се случило без отрицателните емоции с нашия живот? Какво би се случило с това, което ние наричаме изкуство: театъра, драмата, болшинството романи?\nКакъв е произходът на отрицателните емоции, след като те са изкуствени, неестествени и безполезни? Тъй като произходът на човека ни е неизвестен, ние не можем да обсъждаме този въпрос. Можем да говорим само за произхода на отрицателните емоции, касаещи нашия живот. Наблюдавайки децата, ние виждаме как ги учат на отрицателни емоции, как децата сами се обучават подражавайки на възрастните и на по-големите деца. Ако от най-ранна възраст, детето живее сред хора без отрицателни емоции, то в него най-вероятно няма да ги има, или ще бъдат толкова малко на брой, че лесно би могло да бъдат преодолени, посредством правилното възпитание. В живота всичко е по-различно и с помощта на всички примери, които детето вижда и чува, с помощта на книгите, киното и т. н., десетгодишното дете вече е запознато с цяла гама от отрицателни емоции. Може да ги възпроизвежда, идентифицира се с тях, подобно на възрастните.\nВ действителност, ние сме много по-силни от отрицателните емоции, отколкото си мислим, особено когато знаем колко опасни са те и колко голяма е необходимостта от борба с тях. Ние, обаче, намираме много смекчаващи вината им обстоятелства и продължаваме да плуваме в морето от снизхождение към самите себе си, към егоизма си. Готови сме да смятаме за виновен всеки друг, но не и самите себе си.\nП. Д. Успенски\nпсихология на човешките възможности


Почистваща пудра с пилинг ефект SHEZO 30gr с екстракт от юзу и ретинол\nКупете 2 броя всеки по 36.65 лв. и спестете 6%\nКупете 3 броя всеки по 34.31 лв. и спестете 12%\nПочистването с пилинг за лице е идеално допълнение към грижата за кожата и ви помага да постигнете по-красив тен. Този нежен почистващ прах с механичен ексфолиращ ефект премахва себума, мъртвите клетки на кожата и замърсяванията. Ретинолът и екстрактът от юзу помагат на кожата да обнови епидермиса. По този начин кожата изглежда по-гладка.\nПочистващата пудра старателно ексфолира кожата и премахва мъртвите кожни клетки, без да нарушава собствения баланс на хидратацията на кожата.\nПочистващата пудра е обогатена с екстракт от юзу, който е високоефективен антиоксидант, той особено витализира, хидратира и противодейства на стареенето на кожата.\nВисокоефективен пилинг на прах\nС механичен ексфолиращ ефект\nПомага за постигане на по-красив тен\nПремахва себума, мръсотията и мъртвите кожни клетки\nСмесете 1-2 дозички от почистващата пилинг пудра с малко вода и разбъркайте с пръст, докато се образува фина пяна. С кръгови движения втривайте внимателно по лицето и шията. Почистването с ексфолиант помага за премахване на мъртвите кожни клетки, така че кожата да бъде дълбоко почистена. Може да се използва всекидневно!\nПодходящ за: Всеки тип кожа!\nАктивни съставки: екстракт от юзу, ретинол\nЕфект: Дълбоко почистване на кожата и премахване на мъртвите клетки\nСъстав: Glycol Distearate, Disodium Lauryl Sulfosuccinate, Sodium Bicarbonate, Citric Acid, Sodium Lauryl Sulfate, Xanthan Gum, Citrus Junos Fruit Extract, Dextrin, Retinyl Palmitate, Limonene, Linalool, Citral\nВие оценявате:Почистваща пилинг пудра SHEZO 30gr с екстракт от юзу и ретинол


Велинград - online - Проект помогна на повече от 150 деца и родители \nПроект помогна на повече от 150 деца и родители\nПубликувано 2011-10-25 07:54:10 от темпо\nВ началото на ноември 2010 г. фондация “Бъдеще” Ракитово стартира проекта “По-добро образование, по-достоен живот” с финансовата подкрепа на фондация “Америка за България”. Проектът е насочен към деца от ОУ “Христо Ботев” в Ракитово, загубили интерес към образователния процес и в риск да отпаднат от образователната система.\nПред екипа на организацията стоеше нелекият въпрос за откриването на причините за отпадането им от училище. Чрез работата на терен установихме непрекъснат контакт с родителите, успяхме да активираме родителското участие в училищния живот, заздравихме връзката родител-учител- дете. За децата, срещащи трудности при усвояване на учебния материал, бяха организирани допълнителни занимания в Образователния център за работа с деца и родители” към фондация “Бъдеще”. На децата от 5-8 клас предоставихме учебни помагала , а на децата от 8 клас и учебници.Чрез включването на децата в спортните мероприятия и в 5 клуба по интереси, провеждането на зелено училище, конкурс за най-приветлива стая се увеличи посещаемостта на децата в училище, както и техният интерес към образователния процес.\nЗа децата, повишили успеха си, активно участвали в училищният живот, включили са се в дейностите по проекта беше проведена тридневна екскурзия с научно-познавателна цел “Опознай родината си”. За повишаване на здравната култура на децата и родителите бяха проведени здравни беседи на различни теми.\nОбщо в проекта са участвали 153 деца от 5-8 клас. 102 деца, участващи в клубовете по интереси, повишиха успеха си. В проекта участваха над 100 родители.\nГорди сме с постигнатите резултати, но най-щастливи сме от факта, че от записаните в началото на годината 24 деца в 8 клас са завършили успешно всички, като 15 от тях продължават образованието си в средни училища. Това се случва за първи път в историята на училището.\nЗа учениците, продължаващи своето образование извън Ракитово, беше обявен конкурс за стипендии. Десет са учениците, обучаващи се в Професионална гимназия по автотранспорт в Разлог. Пет от тях са спечелили стипендия , която покрива разходите за транспорт, учебници и учебни пособия.\nПроектът приключва на 31 октомври 2011 г. Постигнатите резултати ни окуражават и силно се надяваме, че партньорството ни с фондация “Америка за България” и ОУ “Христо Ботев” ще продължи.\n“Бъдеще” - Ракитово


Пакетираща машина ILERFIL ANG/ANT/ANS (1.12) | ПАКЕТИРАЩИ МАШИНИ | Авесто ЕООД\nНачало » ПАКЕТИРАЩИ МАШИНИ » Пакетираща машина ILERFIL ANG/ANT/ANS 1.12 TMI S.L. (Técnicas Mecánicas Ilerdenses, S.L.) | ПАКЕТИРАЩИ МАШИНИ\nГравитачен дозатор / Лентов дозатор / Вибрационен дозатор\nПрахообразни / Гранулообразни / Пелетообразни\nПакетираща машина ILERFIL ANG/ANT/ANS - Oписание:\nПолуавтоматична пакетираща машина с нетно претегляне за гранулирани и прахообразни продукти.\nИзмерването на теглото е нетно и се осъществява с помощта на три тензометрични сензора; Безпрахови условия на труд - не се задържат остатъци от продукта в машината; Оптимизация в точката на пълнене; Максимална достъпност за почистване и поддръжка; Максимална точност за крайно тегло на опакования продукт; Лесно управление за потребителя, без необходимост от техническо обучение; Лесна инсталация на пакетиращата машина - захваща се директно за бункера.\nКапацитет до 1000 торби/час в зависимост от характеристиките на продукта, сръчността и броя на операторите по линията; Дозиране - гравитачно, с транспортна лента или с вибрираща тава в зависимост от свойствата на продукта; Оптимизиран механичен дизайн, който не позволява натрупване на продукт по труднодостъпни места; Ревизионни капаци за достъп, проверка и почистване; Филтър за улавяне на прах; Овална пълначна гърловина за захващане на торбата със скоби; Компактен дизайн, който редуцира потока на падащия продукт; Интуитивен и лесен за експлоатация и тъч екран за оператора; Не е нужна платформа или стойка за монтаж върху пода; Сертифициран контролер за тегло - по MID, клас 0.2.\nЗапитване за Пакетираща машина ILERFIL ANG/ANT/ANS


Наплашени от имиграцията, недоволните британски гласоподаватели се обръщат към антиевропейска партия - Chronicle.bg : Chronicle.bg\nchronicle.bgНовиниРецептиЖивот Наплашени от имиграцията, недоволните британски гласоподаватели се обръщат към антиевропейска партия 28 април, 2014 13:40 | от Амелия Понд\nКайли Маклилан / Ройтерс\nПодобно на мнозина от някога процъфтяващото рибарско градче Гримсби Дейв смята, че притокът на източноевропейски мигранти е затруднил намирането на работа и който смята да прояви безпокойството си, като гласува на избори за пръв път от 18 години.\n36-годишният пристанищен работник обаче няма да гласува за основната опозиционна партия във Великобритания, Лейбъристката, която по традиция е доминиращата политическа сила в неговия район. Преди изборите за Европейски парламент следващия месец Дейв казва, че възнамерява да подкрепи британската антиевропейска Партия на независимостта на Обединеното кралство (ПНОК).\n„Изглежда, че те са единствените, които искат да направят нещо за имиграцията“, обяснява Дейв, който отказва да каже фамилията си, докато си пие бирата в заведение на улица „Фрийман“, някога оживен пазарски район и популярно място сред рибарите, а сега пълно с магазини с предпазни капаци, заложни къщи и с поне две полски зарзаватчийници.\n„Когато за пръв път започнах тук преди 17 години, винаги можеше да намериш работа на доковете. Работехме по 40 часа, а работата над 40 часа се смяташе за извънреден труд. Сега идват чужденци и работят по 60 часа за минимална заплата. Те промениха нещата.“\nЗаради подобни нагласи ПНОК, която иска Великобритания да излезе от Европейския съюз и да ограничи силно имиграцията, се превърна от маргинална партия на протеста в партия, която според проучванията на общественото мнение има потенциал да излезе на второ място след лейбъристите или дори да стане първа на изборите през май.\nТакъв резултат би бил унизителен за консерваторите на премиера Дейвид Камерън и би подсилил тревогата им от разцепление на десноцентристкия вот на националните избори догодина, което може да ги лиши от още пет години управление.\nВ момента Партията за независимост на Обединеното кралство разполага само с девет места в Европейския парламент и няма представители в британския. Въпреки това партията спечели почти всеки четвърти глас на местните избори миналата година и изтика консерваторите на трето място след серия от извънредни местни избори за отделни места в националния парламент.\nПНОК, която освен това се възползва от обществените представи за отдалечения и привилегирован управляващ елит, принуди традиционните британски партии, най-вече консерваторите, да възприемат по-строг подход към имиграционната политика и по-критична позиция към Европа.\nВъпреки че подкрепиха оставането на Обединеното кралство в ЕС, което според тях е добро за британската икономика и глобалните й позиции, трите основни партии – Консервативната, Лейбъристката и младшият коалиционен партньор на Камерън, Либералните демократи – се съгласиха, че ЕС се нуждае от реформа.\nКамерън обеща да предоговори отношенията между Великобритания и ЕС и да проведе референдум за или против еврочленството, ако бъде преизбран догодина. Някои представители на неговата партия обявиха, че ще гласуват за излизане от ЕС.\nСоциолозите твърдят, че ПНОК дължи голяма част от подкрепата именно на недоволни десни избиратели, които доскоро са подкрепяли Консервативната партия. Социолозите отбелязват обаче, че ПНОК печели гласове и сред традиционните привърженици на лейбъристите, разочаровани от отдалечаването на лявоцентристката партия от работническите й корени.\nВ Гримсби, където внушителната пристанищна кула от червени тухли на някога най-голямото в света рибарско пристанище, се извисява над няколко запуснати сгради с изпочупени прозорци и липсващи керемиди, мнозина обвиняват ЕС за упадъка на градчето.\nПостоянният поток от кораби в неговото пристанище някога осигуряваше на града пет работни дни на седмица, казва местният общински съветник от ПНОК Стивън Харнес, чийто баща е бил помощник-капитан на рибарски траулер. Но общата политика на ЕС за рибарството е намалила броя на плавателните съдове и времето, което те могат да прекарат в морето, коментира Харнес.\nПодкрепата за ПНОК не се дължи само на антиевропейските й позиции. Запитани за трите най-големи предизвикателства пред Великобритания, почти две трети от гласоподавателите на ПНОК не посочват Европа в списъка, начело на който са имиграцията и икономиката, става ясно от данните на социолозите в „YouGov“.\nДанни от февруари показаха, че броят на гражданите на ЕС, дошли във Великобритания за дванайсетте месеца преди септември 2013, е нарастнал с 40 процента до 209 000 души, като много от новодошлите са от значително по-бедната Източна Европа. Това е най-високата бройка, откакто държавната администрация води статистика.\nПНОК твърди, че членството на Великобритания в ЕС не позволява да се вътрешната миграция в ЕС, тъй като правилата за свободно движение в блока дават право на хората да живеят и работят в която искат държава членка.\nКатегоричната позиция на партията по въпроса за имиграцията, включително серията предизборни плакати, представени тази седмица, принуди ПНОК да се защитава от обвинения в расизъм.\nБившият военен Джеймс Бълок, който присъства на среща на ПНОК в кметството на Гримсби с жена си Бевърли, се тревожи за последиците от имиграцията и за това каква Великобритания ще завещае на децета си, които сега са около 25-годишни.\n„Тревожа се за бъдещето им, културата ни умира“, казва той. „Просто чувствам, че това е единствената истинска партия, която ще ни поведе към бъдещето. Лейбъристите отвориха вратите за имиграцията, а консерваторите направо ги премахнаха.“\nПНОК, начело с бившия търговски посредник Найджъл Фараж, разширява подкрепата си извън Южна Англия, където партията се зароди и вече се съсредоточава върху амбициите за отнемане на традиционни лейбъристки места в централните и северните райони на Англия. Там партията се нареди на второ място след лейбъристите в извънредните избори за три депутатски места през последните 18 месеца.\n„Някои от районите на страната, които са най-възприемчиви към Найджъл Фараж и ПНОК, сега не са в ръцете на консерваторите, те се държат от Лейбъристката партия“, казва Матю Гудуин, съавтор на изследването „Бунт вдясно“, посветено на подкрепата за ПНОК, където Гримсби е посочен като един от най-добрите шансове на партията да спечели първото си място в парламента.\n„ПНОК разчитат на хората, които грубо казано, можем да наречем „изоставени“. Работническата класа, хората с ниско образование, хората с финансови проблеми.“\nМного привърженици на ПНОК смятат, че политиците не представляват тяхната гледна точка, допълва Гудуин, като посочва, че едва 4 процента от британските депутати са се занимавали с физически труд, което е с 16 процента по-малко в сравнение с 80-те години на миналия век.\n„Хората просто са напълно изключени от политическия процес, не искат да се ангажират с политика. Те смятат, че са изоставени и гласът им не се чува“, коментира 54-годишният собственик на студио за татуировки Крис Озбърн, дългогодишен привърженик на лейбъристите, който ги напусна, за да се кандидатира от името на ПНОК на местните избори през май.\nУсещането за изоставеност е един от най-важните фактори, които в момента привличат хора към ПНОК, потвърждава Джейн Колинс, една от водещите кандидатки на ПНОК в изборите за Европейски парламент.\n„Мисля, че нито лейбъристите, нито консерваторите имат основания да бъдат ароганти и самодоволни. Ние сме заплаха и за двете партии. Те живеят в балона на Уестминстър“, казва Колинс, имайки предвид лондонския район, където се намира сградата на парламента. „Те не разбират, че балонът е на път да се спука“, заключава кандидатката на ПНОК.\nНаплашени от имиграцията, недоволните британски гласоподаватели се обръщат към антиевропейска партия


Как Ралица от Хелп Карма си купи нов апартамент, за да не носи болния си син на ръце\nС чисто нов апартамент съвсем близо до 23-то СУ, в което учат децата й, се е сдобила скандалната Ралица Енева от ръководството на злополучната фондация „Хелп Карма“. „Не е ясно откъде са парите, тъй като районът е доста с\nМаската на Златния падна в Маскираният певец\nПоредна маска падна в най-мистериозното шоу в ефира - "Маскираният певец". Зад нея се криеше актьорът Кристиян Кирилов от "София Ден и нощ". Златният стана десетият участник, който напусна втори сезон на „Маскирания\nХеро Мустафа: Всеки може да бъде супергерой, носете маски и спазвайте дистанция\n"Посланикът на САЩ Херо Мустафа с радост се присъединява към кампанията #ТиСиСупергерой за повишаване осведомеността за това как всеки от нас може да спаси живот". Това пишат от посолството на САЩ в профила си във Фейсбук. Въ\nМайкъл Б. Джордан е най-сексапилният мъж на планетата


28 Ноември 2020 18:12ПУБЛИКУВАНА\n28 Ноември 2020 18:14ОБНОВЕНА\nТе обрали банков клон в Атина\nГръцката полиция разследва обир на четири каси в банков клон в предградието Психико в северната част на Атина, съобщи „Keep Talking Greece“. Крадците са откраднали бижута, пари в брой и други ценности на стойност над 5 милиона евро.\nКражбата е забелязана, когато собственичката на една от кутиите открива, че тя е изпразнена. Жената подава жалба в банката, която уведомява полицията.\nПо-нататъшно разследване установило, че са извършени набези и на още три каси. Въпросният банков клон има общо 1 500 кутии./ Нова телевизия\nГърция банка обир пари\nЗадигнаха 7 400 лева от къща в Сливен


Уебсайтът на Karsan е удостоен с две награди Стиви! | Karsan\nУебсайтът на Karsan е удостоен с две награди Стиви!\nИзмина половин век от основаването на Karsan и компанията прави сигурни крачки към превръщането си в глобална марка. И нейните постижения сега са увенчани с високо реномирани награди. В този контекст уебсайтът на Karsan, който мина през миналата година, получи две награди Стиви в две различни категории, една от най-престижните награди в международния бизнес свят. На наградите Стиви, които привлякоха повече от 4000 участници от 74 страни, водещите жури от бранша почетоха Karsan с две награди „Сребърен носител на Стиви в категориите „Автомобилно и транспортно оборудване“ и „Най-добър цялостен уеб дизайн “.\nKarsan продължава да увенчава постиженията си с престижни награди, произвеждайки модерни обществени транспортни и търговски превозни средства, които отговарят на днешните изисквания за мобилност. Karsan реализира отлични проекти, които поставят прецедент за различни институции и организации, а уебсайтът му, който беше обновен през миналата година, беше отличен с две награди Стиви, считани за една от най-престижните в международния бизнес свят. На наградите Стиви, които привлякоха повече от 4,000 участници от 74 страни, водещите жури от бранша почетоха Karsan с две награди „Сребърен носител Стиви в категориите „ Автомобилно и транспортно оборудване“ и „ Най-добър цялостен уеб дизайн “.\nВтора награда за удобния за потребителя уебсайт!\nСъздаден, за да отговаря на удобните за потребителя дизайнерски стандарти, уебсайтът на Karsan, който получи изцяло нов облик миналата година, съдържа информация за производството, продажбите, обслужването и следпродажбеното обслужване на известните и модели автобуси и микробуси на компанията. На уебсайта потребителите могат да видят всички модели с 360-градусов панорамен дисплей модул, да изпращат оферти, да изтеглят брошури и да искат обратно обаждане. Уебсайтът на Karsan също спечели наградата „Сребърен победител“ на наградите Muse Creative Awards тази година, един от най-престижните уеб дизайн награди в света. Освен турски, уебсайтът предлага услуги на 12 различни езика, включително английски, латвийски, български, немски, френски, италиански, румънски, португалски, полски, гръцки и словашки.


Софийска света митрополия - Пречистата Дева - слово на блаженопочиналия Български патриарх Кирил\nПречистата Дева - слово на блаженопочиналия Български патриарх Кирил\nПубликувана на 14 Август 2020, 17:00\nСлово, произнесено от блаженопочиналия Български патриарх Кирил в пловдивската катедрала „Успение Богородично“ на храмовия празник, 28 август 1965 г.\nПрез всички векове и навред по света Божията Майка е била прославяна от самото начало на Христовата Църква. Тя е била тачена като скъпоценен съсъд на Божията благодат, като Света Утроба на Невместимия Син Божий, като Покровителка на всички вярващи в Иисуса люде. Най-древните векове свидетелстват за почитта на вярващите християни към Нея. Навред, дето се слави Иисусовото име и молитвено се призовава от благочестиви люде, в духовна чест на Божията Майка са били издигани храмове, в които вярващите люде се събират, за да прославят Нея, Нейния Син и небесния ни Отец.\nВ една молитвена песен ние се обръщаме към Нея с думите: „Като се взираме в Твоя пречист образ, умилно казваме: покрий ни с честния си покров и ни избави от всяко зло.“ Ние всякога се взираме в образа на Божията Майка с духовно умиление. Дали ще се взрем в малката Мариям, въведена от нейните свети родители в Божия храм, или ще се вгледаме в чистата Девица, вече възрастваща под Божия ръка в светия храм, или ще я съзерцаваме как смирено стои пред ангела Божий, за да приеме с послушание вестта, че ще стане Майка на Божия Син — всякога виждаме същия пречист образ. Тя е смирена пред Бога, чиста в сърдечните си молитвени настроения, стремежи и копнежи. Тя е велика богопослушница, затова превишава ангелите небесни. Каква по-изрядна светост има от богопослушанието? 3атова когато се взираме в Девиния образ, чистотата и светостта ѝ дълбоко вълнуват нашите сърца.\nБожията Майка бе първата и най-непосредна свидетелка на всичко което се отнася до Иисуса — до Неговия живот и дело. Преди светите апостоли и преди всички други люде тя узна и видя, че Роденият от нея е Божий Син и Спасител на света. Това, което никой не знаеше, ангелът Божий ѝ яви и тя го сложи на сърцето си, за да го вижда осъществявано в живота на нейния Син: светлината на спасението.\nСветите апостоли са свидетели на Иисуса, стигнали до това призвание по дълъг път на общение с Него. Те чуха, узнаха и видяха от Него повече, отколкото всички човеци, но не повече от Неговата Майка. Като свидетели на Иисуса, те станаха пазители и проповедници на благовестието Му. С Дух Божий те израснаха като стълбове на Божията Църква. А Божията Майка, смирена и богопослушна, пълна с благодат и светост, бе им станала майка. От кръста, Иисус, като видя Майка Си и стоящия там ученик Иоана, когото обичаше, не ѝ ли каза: „Ето син ти!“, а на ученика Си: „Ето Майка ти!“ И от тоя час ученикът я прибра при себе си (Иоан. 19:26-27). Тя стана Майка не само на ученика, когото Иисус обичаше, а на всички Негови ученици и те всички станаха нейни синове, защото бе Майка на Оня, Който ги призва към апостолско служение. Наистина, апостолите бяха яки стълбове на Христовата Църква. Но най-съкровеното нейно очарование е Божията Майка. Тя бе първият новозаветен храм Божий, защото в свещената ѝ утроба се зачена и прие живот на човек Синът Божий. И Той остана през целия ѝ живот в Нейното сърце като в най-свят храм на любовта.\nСвято почитана и обичана е била Божията Майка през всичките си земни дни, връчвайки на Христовата църква най-достоверното свидетелство за Своя Син. Така Тя и след като преблажено отмина от тоя свят, продължаваше да бъде Негова Свидетелка, Майка на светите Му ученици и на всички повярвали в Него, на всички търсещи спасение.\nИ днес навред по света, на изток и на запад, на север и юг, по всички земни краища живеят християни и еднакво прославят Божията Майка…\nНие обичаме Пресветата Дева, защото тя е Майка на нашия Спасител, но тя е и наша Майка. Думите на Иисуса от кръста към ученика Му Иоан се отнасят и до нас: „Ето вашата майка.“ Тя ни обича, както ни е обикнал Нейният Син и Себе Си пожертвува за нас. Тя ни обича, защото ние сме Нейни деца, понеже Иисус ни почете да сме Негови приятели и братя. Обичта на Иисуса към нас е и обич на Неговата Майка към нас, защото тя обича своя Син, обича и всички, които Го обичат.\nБожията Майка ни обича като наша Майка; синовно е и нашето отношение към Нея. Когато молитвено я търсим, ние се обръщаме към Нея като към Майка на всички вярващи люде, за да ни приеме с майчино сърце и да ни бъде ходатайка пред Нейния Син за наше спасение и за духовното ни и всяко друго благополучие на земята от значение за нашия духовен живот.\nНаскоро четох изповедта на един човек, който отмина от тоя свят. Той бе художник. Година и половина преди смъртта си той получил удар и бил безнадеждно болен. Когато лежал в безсъзнание, чул молитвата на свещеника, повикан от семейството му, и постепенно взел да се връща към живота. Първият му поглед се спрял на иконата на Божията Майка и безнадежноболният за пръв път проговорил. Подире той попада в болница и се възстановява за повече от година време. В болницата той разказал изживяното от него на друг болен. И двамата вярващи люде, единият учител, другият именит художник, са прославили помощта на Божията Майка.\nДали ние всякога се молим на Пресветата Дева, та да простре милостта на своето сърце върху нас? Ние знаем кога и как трябва да ѝ се молим: тъй и тогава, както и когато призоваваме рождената си майка. Докле сме деца, коя е нашата най-голяма любов, ако не към майката? Предложете на едно дете и най-силната съблазън, за да го отделите от майка му, то няма да я приеме. То може силно да обича много неща от своя малък свят, но за нищо няма да се отдели от майка си. За него майка му знае всичко, може всичко, затова то търси прибежище при майка си, то се гуши в нейния скут и от нея чака да отрие сълзите му, кога заплаче и с милувка да вдигне болката му, кога се удари. Каквото и зло да го сполети, то търси майка си, защото тя го обича и ще му помогне.\nТъй и по-възрастните търсят неподкупно, чистото майчино сърце. Кой не знае, че личната си мъка, трагедията на своето сърце или на своята съвест, или някое тежко изпитание безбоязнено може да разкрие пред майка си, защото нейното сърце ще приеме всичко и ще занемее за целия свят, ако е потребно да немее, ще закрещи с пълен глас, ако трябва да крещи в защита на чедото си.\nНие прибягваме към майчината закрила и когато майката я няма вече. Колко често си спомняме за нейната любов и в тежък час от сърце я призоваваме отново да ни обгали с нежен поглед и да ни утеши в прегръдките си, да ни укрепи, слагайки ръка върху нашето изнемощяло рамо.\nТака трябва да се молим и на Божията Майка, на нашата обща Майка. Трябва да я призоваваме, когато сме в беда и в изпитания, като знаем, че тя ще простре своята милост върху нас. Трябва да я търсим, кога сме в опасност, защото Тя ще ни открие надежден път.\nБожията Майка винаги се е отзовавала на нашите моления и на молитвените ни вопли. Но кога я търсим? Разбира се в беда. А когато сме извън беда, когато се радваме на благополучие и не виждаме никакво облаче да смущава небето на нашето щастие, спомняме ли си за Божията Майка, за да паднем пред нея на колене и да ѝ се молим, да славословим и величаем Нея, по-почитаната от херувимите и по-славна от серафимите? Разбира се, когато не сме в беда, молитвеното ни усърдие към Нея отслабва. Не постъпваме ли така твърде често и с рождените си майки? Не се ли случва да ги забравяме, когато нямаме нужда от тях, да забравяме силата на майчината ръка простряна върху нас, а в немирното или огрубялото ни сърце да угасне в забрава майчината милувка? Спомняме ли си винаги, че на тая, която ни е родила и бдяла над нас като деца и като юноши, която при всички обстоятелства ни е обичала с жертвена обич, ние понякога отказваме синовно внимание и искрена ласка? Това нищо не би струвало; това е тъй незначително, а ето че ние не го вършим постоянно. Може би грижите и суетите ни са по-силни кога вървим по знойните друми на живота. Не забравяй обаче синовния си дълг! Радвай се в него, преди да е дошъл часът да плачеш! Мислиш ли, че можеш да го избегнеш? Наивник!\nТъй постъпваме ние и с Божията Майка, колчем сме добре в живота и се радваме на сполука. И колко грешим, когато забравяме за Нея, молитвената наша Скоропослушница, когато сърцето ни загуби опората на тоя незрим Ангел пазител.\nМолете се всякога на Божията Майка, принасяйки ѝ славословия и величания! Защото знайте, и при голямото щастие, каквото можете да постигнете, и при най-добрата сполука, все пак пътят на човека води към неизвестности, никой не знае какви изненади биха го срещнали и дали няма да се намери на път нерад и да изживее страдалчески прелом на сърцето и на съдбата. А Божията Майка е чистият Ангел, който върви пред нас, за да ни пази от дебнещи по пътищата на нашия живот изпитания. Нека ѝ се молим и сега, когато сме се събрали в Божия дом, за да я възхвалим и да ѝ вречем себе си и своите близки като Нейни деца, изкупени с кръвта на Нейния Син. Амин.\nИзточник: „Път Господен”, том V, Синодално издателство, С. 1965; с. 314-319.\nПоследно обновена на 15 Декември 2020, 16:58


Впечатления от конференцията Battle for Programmatic 2 – EasyAds | Интернет реклама и маркетинг\nНа 6-ти февруари 2019г. се проведе второто издание на конференцията за програматик реклама Battle for Programmatic 2. На това тясно специализирано събитие дойдоха много специалисти както от България, така и представители на международни компании като Google, Yieldbird, AdForm и други. Една от интересните и полезни лекции на конференцията беше тази на управителя на EasyAds - Иван Иванчев - той сподели опит и наблюдения относно използването на данни в програматик рекламата и по-специфично - при нейното насочване.\nМного важен аспект на таргетирането онлайн е какви точно данни или белези използваме, за да може рекламата да достигне до правилните хора. Някои от стандартните методи за таргетиране като устройство и IP гео локация са данни, които се ползват от конкретни източници и доставчици и не можем да повлияем нито на точността, нито на количеството. Когато обаче говорим за потребителски данни, които се събират на база на поведение и конкретни действия и белези онлайн, рекламодателят има възможността да контролира и избира данните, които използва.\nНай-общо данните са 3 вида:\n1st party данни - това са данни, които събира самият рекламодател посредством пиксел, CRM система, лична база данни и други. Това са най-точните данни, които могат да бъдат управлявани, в които можем да бъдем сигурни и в същото време най-малко като обем и зависи от посещаемостта на сайта на рекламодателя.\n2nd party данни - това са данни, които се събират от рекламната платформа. Те се предоставят за ползване на нейните рекламодатели. Това могат да са данни за техните интереси на база поведението им до момента.\n3rd party данни - това са данни, събрани от трета страна, която продава тези данни, за да могат рекламни платформи и рекламодатели да ги ползват. Те са с най-ниско ниво на сигурност как са събрани, колко са реални и колко са релевантни и затова и най-често тези данни са и най-слабо представящите се като резултати при провеждане на рекламни кампании.\nИскате да рекламирате програматик, но не сте сигурни кое решение е точно за вас? Не се колебайте да ни потърсите за безплатна консултация на нашия телефон 0888 181655, както и на нашия имейл ekip@easyads.bg!


– 04.01.2018Публикувано в: Slideshow, Актуално1, Ямбол\nЕVN България предоставя на своите клиенти от Ямбол и някои съвети за рационално използване на електроенергията в дома. Не покривайте и не преграждайте отоплителните уреди с мебели или тежки завеси, за да не спирате топлината, която отдават в помещението.\nНамалявайте градусите на отоплението през нощта и когато отсъствате от дома. Избягвайте да ги изключвате напълно, защото така стените на жилището изстиват и в последствие уредите консумират повече енергия, за да достигнат отново желаната висока температура. При закупуване на климатик съобразете мощността на уреда с големината на помещението, което ще охлаждате / отоплявате.\nИзползвайте тенджера с диаметър, съотвест¬ващ на този на котлона. Можете да намалите времето за готвене като покриете тенджерата с капак, ползвате тенджера под налягане и не отваряте фурната по време на печене. Не поставяйте хладилник/фризер в близост до отоплителен уред или под пряка слънчева светлина. Използвайте пълния капацитет на пералнята.\nИзползвайте енергоспестяващи крушки. Телевизорът, аудио уредбата или DVD плейъ¬рът могат да бъдат големи консуматори на електроенергия, дори когато не ги използвате, а са в състояние на stand-by режим. Ако е въз¬можно, изключвайте ги напълно от щепсела.\nTags: клиенти, община, Ямбол


Сърбия: Убийството на Оливер Иванович е терористичен акт - News.bg\nУбийството на политика Оливер Иванович е терористичен акт.\nТова обяви президентът на Сърбия Александър Вучич пред журналисти в Белград след извънредно заседание на Съвета за национална сигурност, съобщават B92 и ТАСС.\nВсяко насилие е в противоречие с цивилизационните ценности и европейския избор на страните от Западните Балкани\nЗаседанието се проведе във връзка със съобщената по-рано днес информация, че сръбският политик Оливер Иванович е убит в Косовска Митровица, Северно Косово.\nПрезидентът поднесе съболезнования на семейството на Иванович от името на държавата и правителството.\nПравителството на Косово остро осъди убийството на Оливер Иванович\nНасилието е неприемливо\n"Това е терористичен акт що се отнася до държавата Сърбия, ние ще се отнесем към това като терористичен акт", каза Вучич.\nПо-рано сръбската агенция ТАНЮГ съобщи, че сръбският президент е разговарял по телефона с шефа за външната политика на ЕС Федерика Могерини във връзка с убийството.\nСръбската делегация напусна техническите преговори с Прищина в Брюксел заради убийството.\nСпоред Вучич убийството е удар върху сръбския народ в Северно Косово.\nНападението срещу Оливер Иванович - това е преди всичко атака срещу сръбския народ на Северно Косово и Метохия. И второ - това нападение е срещу Сърбия като цяло, подчерта той.\nВучич обяви още, че скоро ще посети Косово за "разговори със сръбския народ".\nТой призова косовските сърби да останат спокойни и да запазят мира, заканвайки се, че отговорните за убийството ще бъдат заловени.\nДържавният глава съобщи, че Белград е изпратил писмо до мисиите на ЕС и ООН в Косово с молба Сърбия да участва в разследването на територията на Косово.\nСАЩ: Очакват се атентати в Косово\nПредупреждението е отправено\nУбийството на сръбския политик стана на фона на предупрежденията на САЩ за предстоящи атаки в региона.\nОливер Иванович убит от агент на ЦРУ?\nСръбският президент не присъства на погребението на Иванович\nВучич започна двудневно посещение в Северно Косово\nна 17.01.2018 в 15:53:19 #11\nО свещенна простотия! А бе Боре,когато при тебе е 1ам,при мене може да е от 6рм ЕSТ ,5рм СST , 4 рм МST или 3pм PST./ east standard time, central ...,mountain, pacific.../. Потова в еме аз обикновено върша нещо,за което ми плащат! Намирам време и да те ограмотявам,макар и да не ми върви много,не ми благодари-просто добра организация на времето и завидни с особности. Надявам се,разбираш ,че аз имам повече основания да се чудя ,защо ти не спиш,но понеже съм демократичен и възпитан,оставям решението за твоя сън да "тежи" на твоите плещи! Хайде ,сполай ти!\nна 17.01.2018 в 05:59:07 #10\nпрочети , или , виж , и прослушай в нет-а , какво казват , по Сирийските въпроси , руските военни , и политически обозреватели , Семьон Багдасаров , и Евгений Сатановски ! Те знаят , и казват , голата Истина , за Сирия , и за сирийския конфликт ! Има , и други руски , политически , и политологически , капацитети , да не ти ги изреждам . Много са , в повече ще ти дойдат . Не измряха ли тези болшевишки подлоги?Стига с тази Русия,имбецил московски!България е в ЕС и НАТО! Мужиците са в Азия.\nна 17.01.2018 в 00:35:27 #9\nНе, защо--аз се радвам ,когато хората четат.Дай си пощата и на теб ще я пратя.Няма лоша книга,те са богатство.\nна 16.01.2018 в 23:27:31 #8\nQ99--виж си пощата--пратих ти--Руслан Трад – Убийството на една революция Книгата на Руслан Трад представлява едно голямо предупреждение за целия свят. Та показва как истината може да бъде подменена, а идеалите да бъдат загърбени в името на политическата изгода и стабилността. „Убийството на една революция” не е просто хроника на войната в Сирия. Това е книга, пълна с личните истории на жертвите на този братоубийствен конфликт. В нея Руслан Трад разказва за трагичната съдба на свои близки и приятели. Той обаче прави и задълбочен анализ на причините за избухването на войната, проследява корените на радикални групировки като „Ислямска държава” и описва как истината за Сирия системно е подменяна с помощта на ефективна пропагандна машина, бълваща опорни точки и фалшиви новини. Руслан Трад пише за малко известни в България факти от Сирийската война – за връзките на режима на Асад с терористични и ислямистки организации, с крайнодесни европейски партии и с паравоенни структури, за ролята на мафията в търговията с оръжие, петрол и антики в региона, за неразбирателствата между Русия, Иран и сирийското правителство, както и за експанзивната политика на Техеран, с която системно бива променян етническият и религиозен облик на големи части от Сирия. Авторът описва в детайли плана за създаване на „Ислямска държава”, разработен от полковник от тайните служби на Саддам Хюсеин и приложен с почти перфектна точност. Руслан Трад разказва и как демократичната опозиция в страната е била унищожена отвътре, подменена, разбита и погълната от радикални ислямистки групировки, за да бъдат предложени на света само две алтернативи за Сирия – диктатура и стабилност или ислямизъм и хаос.\nна 16.01.2018 в 22:11:35 #7\nОсобено,ако не можеш да го направиш,ако не ти иде отръки\nна 16.01.2018 в 19:56:18 #6\nБоре, ти си любимеца на нюза,админите трият моите постове,дано твоите чаршафи да хванат дикиш затова не можеш да прочетеш повечко умни аргументи,главоч!\nна 16.01.2018 в 19:27:13 #5\nБоре е в стихията си-мокри сънища на тема история!\nна 16.01.2018 в 18:46:59 #4\nЗа сръбските безчинства преди само 20 години ще напишеш ли нещо? Къде отиде преди 1000 години, историко?\nна 16.01.2018 в 17:34:19 #3\nborislav-kasabov на 16.01.2018 в 16:22:10 Все едно както сърбите безчинстваха в Македония ли? Болка им било на сърбите. Още трябва да се разпадат и да връщат заграбени чужди територии. И белградския пашалък им е много.\nна 16.01.2018 в 17:22:57 #2\nТъкмо се усети някаква малка стабилност в района и хоп показно убийство на лидера на косовските сърби, ако можем така да ги наречем въпреки, че дефакто са сърби. Вече и на малките деца е ясно коя държава "миротворец" и "борец срещу тероризма" има полза и търси дестабилизация на Балканите. Дано само и у нас в България не се случи нещо подобно по време на европредседателството ни. Макар убийството на бизнесмена от В. Търново да е политическо и шесторното убийство също да няма аналог в историята ни. Тези убийства не са нищо пред това примерно утре да убият примерно Ахмед Доган или Л. Местан. Не ми се мисли какво би последвало.\nна 16.01.2018 в 15:46:22 #1\nТерористичен акт... е, едва ли някой му е хрумнало, че е умрял от задавяне. Ама някак си в много удобен и точен момент се появява това убийство. Сега српските троянски магарета ще вдигнат шум до небесата и ще се опитат да измъкнат макс дивиденти. А може и елегантно да искат да се отдръпнат от мераци за ЕС.\nНачало / По света / Сърбия: Убийството на Оливер Иванович е терористичен акт


сътрудничество, Декември 2014 : Гласът на Русия\nсътрудничество, Декември 2014\nСеверна Корея призна Крим за руска територия\nВластите на КНДР смятат за напълно оправдано възсъединяването на Крим с Русия, каза министърът на външните работи на Северна Корея Чжон Дон Хак.\n30 декември 2014, 15:10\nПолитическият диалог на ЕС с Русия ще се поднови след празниците\nГлавата на европейската дипломация Федерика Могерини може да посети Русия в края на зимата. Според постоянния представител на Русия в ЕС Владимир Чижов, в момента точната дата не е съгласувана – вероятно става дума за февруари 2015 година.\n26 декември 2014, 17:45\nБарозу призовал ЕС да продължи сътрудничеството с Русия\nЕС трябва да продължи диалога с Русия въпреки „разногласията по някои пунктове”, е уверен бившият ръководител на Еврокомисията Жозе Мануел Барозу.\n21 декември 2014, 15:53\nДни на Москва в Страсбург, Ница и Париж\nВ Страсбург през 2015 година ще бъдат проведени дни на Москва, планира се тяхното провеждане също в Париж и Ница, съобщават от столичния департамент за външноикономически и международни връзки.\n19 декември 2014, 18:05


Усещането за ръст на сивата икономика се засилва, показа проучване - България - Дневник\n18:32, 31 май 11 , 2368\nЗасилва се усещането на хората, че делът на сивата икономика нараства. Това се вижда от социологическо изследване, направено по поръчка на Асоциацията на индустриалния капитал. То е част от проект за ограничаване на сивата икономика, финансиран от оперативната програма "Човешки ресурси".\nПроучването е проведено като са анкетирани работодатели, служители и работници в 500 български фирми, а също и студенти и пенсионери. Според работодателите скритият сектор е около 45%, а според останалите анкетирани - 35%.\nСпоред участниците в изследването с над 50% сив сектор са млекопреработването, туризмът и инфраструктурното строителство, съобщи доц. Стефан Петранов от екипа на проекта, цитиран от "Фокус" и БТА. Като градове с най-висок дял на сенчестия бизнес анкетираните са посочили Шумен, Ямбол, Враца, Бургас, Монтана, Русе, Враца, Кюстендил и Пазарджик.\nСпоред Петранов паричните трансфери в сивия сектор са в размер между 20 и 25 млрд. лева, което представлява около 30-35% от брутния вътрешен продукт на страната. Авторите на проучването очакват намаляване на дела на скритата икономика заради задължителното свързване на касовите апарати на фирмите с НАП.\nСкритата икономика в България отново се увеличава\nju.li 18:41, 31 май 11 / Неутрално\nМи нормално... Усещането за липса на държава, води до съпротива...\nmi6osp 19:33, 31 май 11 / Неутрално\nЩом един министър може да каже:"Сива, но икономика..." значи положението е безнадеждно. Следствие усилията на ...\nРейтинг: 1512 18:41, 31 май 11 Неутрално\nУсещането за липса на държава, води до съпротива...\nРейтинг: 1215 18:43, 31 май 11 Весело\nВраца два пъти!\nМного краднат и лъжат тия брей!\nРейтинг: 3128 19:05, 31 май 11 Весело\nИ аз предпочитам кеш(макар,че всеки банков трансфер е куршум в сърцето на сивата икономика)!\nРейтинг: 1059 19:33, 31 май 11 Неутрално\nЩом един министър може да каже:"Сива, но икономика..." значи положението е безнадеждно.\nСледствие усилията на дянков, а всъщност- на шефа му, българските фирми, ако не са правилните фирми на правилните хора, са пред унищожаване.\nЗатова минават в режим оцеляване. Сива, та черна икономика.\nИ постъпленията в бюджета резонно отиват на кино.\nЩом управниците крадат от акцизи и мита 4 000 000 000 годишно повече от предните, какво очаквате от управляваните?\nРейтинг: 672 19:38, 31 май 11 Весело\n............Враца два пъти! ...........\nРейтинг: 3198 19:38, 31 май 11 Любопитно\n.....и така ще продължи май !\nРейтинг: 672 19:39, 31 май 11 Неутрално\n"Щом управниците крадат от акцизи и мита 4 000 000 000 годишно повече от предните, "\nИнфо от звездите ли имаш? Говорят ли ти?\nРейтинг: 2775 19:43, 31 май 11 Неутрално\nДълбоко се съмнявам в душевното ти здраве,щом можеш да кажеш,че сегашните крадат повече от шайката на Станишев,Царя и Доган!\nРейтинг: 561 19:48, 31 май 11 Весело\nДо коментар [#7] от "カダフィ大佐":\nИнфото е в бакалията като влезеш и видиш цените\nРейтинг: 900 20:29, 31 май 11 Весело\nГледам, гледам - 2008година, 12,3% инфлация все едно сме в Африка! Пак гледам за 2009та - 2,8% и 2010 - 2,4%!\nЗа тази година прогнозата е до 5%, дето се вика срещу Станишев да бягаш не можеш да стигнеш неговите 12,3%!\nРейтинг: 518 20:47, 31 май 11 Неутрално\nДа ама не!Това е официалната инфлация която мен не ме бърка!Какво от това,че цените на автомобилите,роялите и летящите чинии са паднали!Българина днес все по-трудно успява да си купи качествена храна и дрехи!Ток,гориво,храни,отопление,здравеопазване - това са жизнено важни неща,които трябва да показват цената на живота на ръба на оцеляването!Растежа на тези цени всеки от нас вижда ежедневно и няма нищо общо със пресметната по чиновнически инфлация!\nРейтинг: 672 21:02, 31 май 11 Весело\nТова да, но видя ли за какво се заядох все пак в поста на Мишо?\nИначе в бакалията си е 50% инфлацията.\n21:02, 31 май 11\nТози коментар беше изтрит в 21:03 на 31/05/2011 от неговия автор.\nРейтинг: 1059 21:05, 31 май 11 Неутрално\nДо №7,8: Прави сте вероятно съм подценил сегашните.\nБрутният вътрешен продукт за 2010 е с 10 200 000 000 повече от този за 2008, данъците са същите, а приходите са намалели с 2 400 000 000. Инфо-тук http://www.economynews.bg/%D0%B4%D0%B0%D0%BD%D1%8A%D1%87%D0%BD%D0%B8%D1%82%D0%B5-%D0%BF%D1%80%D0%B8%D1%85%D0%BE%D0%B4%D0%B8-%D0%BF%D1%80%D0%B5%D0%B7-2000-%E2%80%93-2010-%D0%B3%D0%BE%D0%B4%D0%B8%D0%BD%D0%B0-news20108.html\nОт друга страна , приходите от мита и акцизи 2008 са 8 300 000 000 http://vestnika.com/novina/703004\nза 2010 същите , по данни на митниците , са 6 596 000 000, или с 1 706 000 000 по-малко.\nЕ, краде се и от други места, така че, приемам критиката- тия крадат над четири милиарда повече от предните.\nНо вие си гледайте предните, тия няма значение колко крадат, нали?\nРейтинг: 1225 21:06, 31 май 11 Неутрално\nПопитали радио София:\n-По какво си приличат българските политици след 10.10.1989-та година.\n- Ами...всичките много лъжат-отговорило радиото...\nРейтинг: 775 21:08, 31 май 11 Разстроено\nВсички са против сивата икономика за високи заплати ,НО не казват откъде да дойдат парите.За сведение парите не се размножават в банките.Те се изкарват от реалната икономика.\nДа видим каква е структурата на нашата.Монополисти предимно\nчуждестранни незаинтересовани от това да дават високи заплати и изнасящи печалбата към своите страни подпомагани и непретеснявани от държавата.Банкова система същата история като с монополите.Добивна промишленост пак значително чуждо присъствие по правило с ниска добавена стойност.Селско стопанство десетилетия мачкано от държавата и неравнопоставено на европейското дотирано\nселско стопанство плюс мутренски фирми прекупвачи.\nТуризъм оглавен от червеномутренски фирми в по едрата си част ,строителство също едрия бизнес там се държи от "наши"\nи челрвеномутренски фирми.Комуникации разпасали се чужденци,печалбите пак навън.Търговия на едро "наши " и "правилни " фирми другите се оплюват по пресата и се санкционират докато не почнат и те да снасят в правилната каса.Търговия на дребно ,пак преобладават чужди вериги\nхитреещи,незакачани от контролни органи,извиващи ръцете на\nмалкото останали наши производители и пак печалбата на вън.\nМи то кво остана една шепа малки фирми работещи за износ\nи дребен бизнес с магазинчета и някоя друга услуга,естествено\nстриктно проверявани и глобявани /щото няма кой друг да глобят а плана за глоби трябва да се изпълнява/ от който се сетите контролен орган. Е някой да се чуди що резултатите са\nтакива каквито са в момента?\nА лошото предстои ,а по принцип съм оптимис ма май оптимизма ми се изпарява бая бързо напоследък.\nРейтинг: 1616 21:17, 31 май 11 Неутрално\nДо коментар [#10] от "nqma zna4ka koi": Гледай, гледай по-отблизо. При Станишев инфлацията беше компенсирана с излишък. 80% увеличение на пенсиите за 4 години. Докато сегашната инфлация не само че остава да виси непокрита от увеличения на заплати и пенсии, ами и данъците се увеличават. Но за тебе явно няма значка.\nРейтинг: 1616 21:24, 31 май 11 Неутрално\nДо коментар [#16] от "Крез": Какъв е цветът на икономиката на големите хипермаркети ? Един Кауфланд или Била /примерно/ отчита 700-800 лв оборот на денонощие като има над 50 души персонал. /Една денонощна будка на добро место има 2000 лв оборот/. Кой идиот приема подобни данъчни декларации ?\nРейтинг: 1391 21:25, 31 май 11 Неутрално\nСвързване на касови апарати няма да има!\nДДС трябва да се намали.\nНе може да караш из дупки да не ползваш правораздаване и здравеопазване защот оне съществуват и същевременно да плащаш акциз гориво 1.20 лв/л, 21% осигуровки за несъществуващи пенсии и 20% ДДС върху всичко.\nДа намалят осигуровките на 10%, ДДС на 10-15% ако ще е така всеобхватно и пак така няма да се връща. Инак съдбата на тая икономика е да става не сива а гарваново черна.\nИкономика с наредби не се гради!\nЗа икономика трябва СВОБОДА, РАВЕНСТВО и ПРАВО.\nРейтинг: 554 21:55, 31 май 11 Неутрално\nфирмите плащат 10% даньк и другите ги влагат в банките\nи влоговете са вече 20-25 млрд\nако фирмите се облагат с 24% както беше парите щяха да се вьртят през дьржавата и да има за администрацията и социални деиности които да са разпределени на по голяма част от населението\nнещо като парната машина използва се енергиен източник прави пара и се движи цялата икономика по цялата страна\nкато се гледа загубите на енергия да са малки и парата да вьрти машините в предприятията кьдето да работят хората\nкато се изпусне парата се налива нова вода и се подгрява наново\nбез пара не става нищо\nРейтинг: 672 22:00, 31 май 11 Неутрално\nТук си напълно прав +.\nТук не си прав -. Не отчиташ кризицата. Невъзможността да се вдигнат доходите сега и догодина най-малкото.\nРейтинг: 672 22:01, 31 май 11 Неутрално\nТрябва да се намали, но не може. Малко е нужно за да рухне държавата напълно. Няма изправяне после. Помня 1990-та и 91-ва.\nРейтинг: 775 22:08, 31 май 11 Неутрално\nМного си зле ,не ти ли стигат 45г социализъм и 22 постсоциализъм та да разбереш ,че големият процент преразпределение от държавата ибива частната инициатива\nи стигаме до момента в който сме сега.\nРейтинг: 1391 23:24, 31 май 11 Любопитно\n"Усещането за Усещане"\n..... дали е "Усетено Усещане" .... ??!!!\nИЛИ си е Просто >\nРейтинг: 1391 23:27, 31 май 11 Весело\n"Усещания" на свобода >\nотколкото едно "Не-доусетено Усещане"\n.... да е усетено "неправилно" >\nбез доказателства в Съда !!!\nРейтинг: 1391 23:27, 31 май 11 Любопитно\nАаааа ..... ???!\nРейтинг: 1391 23:29, 31 май 11 Неутрално\nУсьет'ихте ли гу .... ??!


Изоставена, но не и забравена: Венеция блести предколедно - Flashnews\nнеделя, 17 януари, 08:00\nМакар и изоставена от туристите заради пандемията, Венеция освети предколедно най-известните си забележителности – площад „Сан Марко“ и моста „Риалто“ над Големия канал, съобщи АФП.\nНа площад „Сан Марко“, където е едноименната базилика, италианският творец Фабрицио Плеси инсталира едно единствено коледно дърво между двете колони.\nСнимка: Фабрицио Плеси\nОгромни екрани с цветни кадри са подредени един над друг, така че да оформят силуета на традиционна елха. Нощно време те обливат площада в топла светлина, която се отразява от плочите. „Целта ми е да осветя града, който се нуждае от култура, който се нуждае от нови емоции“ – каза Фабрицио Плеси.\nВ дъното на площад „Сан Марко“, срещу базиликата, е инсталирана друга негова творба „Златният век“, отново големи екрани, този път инсталирани на прозорците на музея „Корер“. От тях струи златиста светлина, напомняща на разтопено злато.


Продава 2-СТАЕН, гр. Велинград, област Пазарджик в Aпартаменти в гр. Велинград - ID25100983 — Bazar.bg\nгр. Велинград, Пазарджик Публикувана/обновена на 19 август в 09:19 ч.\nПродажба на Апартаменти ново строителство от инвеститор Продажба на къщи ново строителство от инвеститор Велинград Продажба на търговски обекти ново строителство от инвеститор Апартаментът е готов за нанасяне на мебели\nПродава 2-СТАЕН, гр. Велинград, област Пазарджик гр. Велинград, Пазарджик днес 35 500 €\nПродава 2-СТАЕН, гр. Велинград, област Пазарджик гр. Велинград, Пазарджик днес 21 000 €\nПродава 2-СТАЕН, гр. Велинград, област Пазарджик гр. Велинград, Пазарджик вчера 38 025 €\nПродава 2-СТАЕН, гр. Велинград, област Пазарджик гр. Велинград, Пазарджик вчера 33 300 €\nПродава 2-СТАЕН, гр. Велинград, област Пазарджик гр. Велинград, Пазарджик вчера 37 350 €\nПродава 2-СТАЕН, гр. Велинград, област Пазарджик гр. Велинград, Пазарджик вчера 53 320 €\nПродава 2-СТАЕН, гр. Велинград, област Пазарджик гр. Велинград, Пазарджик вчера 52 500 €\nПродава 2-СТАЕН, гр. Велинград, област Пазарджик гр. Велинград, Пазарджик 19 август 41 000 €\nПродава 2-СТАЕН, гр. Велинград, област Пазарджик гр. Велинград, Пазарджик 18 август 32 800 €\nПродава 2-СТАЕН, гр. Велинград, област Пазарджик гр. Велинград, Пазарджик 16 август 43 000 €\nПродава 2-СТАЕН, гр. Велинград, област Пазарджик гр. Велинград, Пазарджик 16 август 37 000 €\nПродава 2-СТАЕН, гр. Велинград, област Пазарджик гр. Велинград, Пазарджик 16 август 35 900 €\nЦена: 33 172 €\nПродава 2-СТАЕН, гр. Велинград, област Пазарджик 33 172 €


Фарс около визитата на "Атака" в Брюксел\nНачало Фарс около визитата на "Атака" в Брюксел\nДепутатите на Волен Сидеров не са успели да влязат в Европарламента, тъй като нито един евродепутат не се съгласил да се срещне с тях\n14:42 27.09.2013 72 ~ 2 мин. четене\n23-мата депутати от "Атака", които са в Брюксел, не са били приети от нито един евродепутат, разкрива информационният портал за новини около Европейския Съюз EurActiv. Те пристигнали в белгийската столица на 27 септември, придружени от телевизионен екип на партийната телевизия "Алфа", но не са успели да влязат в Европарламента, тъй като нито един евродепутат не се съгласил да се срещне с тях. Официалният повод за визитата е да протестират срещу германския евродепут Дорис Пак от ЕНП, която ги нарече ксенофобска и антиевропейска организация.\nГоворител на Ханес Свобода, лидер на групата на социалистите и демократите, заявил пред EurActiv, че след като ПЕС е отказала да се срещне с тях, те странно защо са ги помолили да им уредят среща с ЕНП. Български дипломати са разкрили, че също са получили искане от "Атака" да им организират срещи с официални представители в Брюксел, но са го отклонили като "недопустимо". Няма практика официални правителствени представители да организират срещи на политически партии.\n"Атака" би могла да използва помощ от двамата евродепутати, които през 2009 г. бяха избрани с нейната листа - Слави Бинев и Димитър Стоянов, но и с двамата Волен Сидеров е в лоши отношения, продължава EurActiv.\nСлед като не успели да се уредят със среща, депутатите от "Атака" пристигнали пред европарламента, но успели само да пуснат писмо в пощенската кутия на една от сградите. Според депутата от "Атака" Десислав Чукалов в писмото се призовава Дорис Пак да се извини. До ЕП е изпратен и документ, наречен "Планът на Сидеров", който е своеобразен манифест на "Атака". Чуколов заявил, че очаква ЕП да каже има ли в него някакви расистки или ксенофобски идеи.\nСпоред EurActiv, с командировката си в Белгия, „Атака" опитва да се спаси от ситуация, в която или ще е „за" кабинета на Пламен Орешарски, което ще навреди допълнително на влошения имидж на партията, или ще застане „против" него" и ще свали сегашната власт, при което ще се проведат нови предсрочни избори - нещо, което при сегашните рейтинги би било фатално за Волен Сидеров и хората му.


Плановете на правителството за Северозапада – какво не работи и какво ще помогне - Северозапазена България\nНачало\tНовини\tПлановете на правителството за Северозапада – какво не работи и какво ще помогне\nот svilen 14-03-2015\n14-03-2015 1289 преглеждания\nНяколко министри, няколко депутата, много представители на местната власт и много обещания. Това беше бързото впечатление от обиколката на правителството в Северозападна България в средата на февруари. Ако вярваме на обещания и ако поне една десета от тях се изпълняваха (дори и частично), трите северозападни области щяха да са райска градина с развита икономика. Те обаче не са – на тях се прикачва клишето за най-бедния европейски район, високата безработица, отчаяните хора, “западналата” България, липсата на перспективи. Изобщо – от икономическа гледна точка това е място, на което не искате да бъдете.\nВместо да ви занимаваме само с новите обещания и планове, решихме да направим кратък анализ кое от тях може да проработи, кое е излишно и какво липсва в програмата за възстановяване. Правим уговорката, че има много бедни и изостанали райони на България и никой не иска специално отношение към някой от тях. Но едва ли някой ще отрече, че години наред, по много начини, точно Северозападът беше игнориран, може би целенасочено, може би по навик или по стечение на обстоятелствата. Друг е въпросът дали специални стратегии биха помогнали реално.\nКакво обеща правителството и може ли да има ефект:\nДанъчни облекчения за фирми от Северозападна България и държавен фонд за подпомагане на малкия и среден бизнес – предложение на Борис Янчев, депутат от Патриотичния фронт.\nМоже да има само малък ефект. И в момента инвеститор, който реши да прави бизнес в региона, получава различни облекчения заради инвестицията си в община с висока безработица например. Подобни мерки са само малка подкрепа – никой няма да инвестира в район заради намалени данъци или осигуровки например, ако трябва да похарчи много повече заради лоши\nпътища, тромава администрация и липса на квалифицирани служители. Освен това данъчно облекчение, специално разписано за определен район, предполага много възможности за злоупотреби – нещо като малка офшорна зона, в която да се регистрират фирми и да симулират дейност. Държавен фонд за малки и средни фирми би бил излишна структура – и сега има\nАгенция за подпомагането им, има и Българска банка за развитие, има много инструменти и за директна финансова помощ. Още една държавна структура няма да помогне.\nПриоритетно разглеждане на проекти от Северозападна България и насочване на 10% от еврофондовете за региона. – предложение на икономическия министър Божидар Лукарски.\nОсвен ако не е имал предвид нещо съвсем различно, икономическият министър просто е излъгал. В действителност при оценяването на проектите в новия програмен период тези от Северозападна България просто ще получават допълнителни точки. Това обаче не означава автоматично повече пари, нито одобрение на повече проекти, а е само малка подкрепа. Дори и в бъдеще да се реши насочването на дял от парите, едва ли толкова значителна част, и то по всички фондове, ще се насочи към трите области – за някои програми това ще означава неизпълнение.\nПодобно отношение е нож с две остриета – от една страна ще е добре да се обърне внимание на проекти от икономически изостанали райони, защото те често се отлагат за сметка на тези от големи градове. От друга – това може да породи напрежение и да се стигне до много оплаквания в неравнопоставеност.\nАвтоматичното насочване на 10% от еврофондовете би могло да има малък ефект – ако не ви се вярва, помислете какво реално са променили те по места, освен инфраструктура, и то частично. Хубаво е местните фирми да вземат повече пари за инвестиции, но опитът дотук показва, че със сложните изисквания и подготовката на документи се справят добре по-големите компании, които могат да си позволят и банково съфинансиране, наемане на експерти, които да пишат проектите и т.н. Ефектът за отварянето на нови работни места реално не е голям, няма и кой знае какво пряко влияние върху размера на заплатите. Друга част от еврофондовете – за културни мероприятия и туризъм може да имат добър ефект, но отново опираме до въпроса – създаването на изкуствена граница от 10% (хипотетично) може да предизвика фаворизиране на местни компании, близки до властта и печелещи лесно обществени поръчки. Това би потопило икономиката и перспективите за развитие още по-дълбоко.\nСтратегия за развитие на региона – обещание на Министерство на икономика.\nСама по себе си стратегията не решава проблеми, но поне може да ги посочи заедно с причините за тях. Така решаването им ще бъде по-лесно. За целта трябва сериозна работа, включително и на място, за да се нарисува точна картина и да се прецени какви са плюсовете и минусите на региона. Стратегия предполага насоченост за развитие и е спорно дали в написването й ще участват действително ангажирани хора, как точно ще се определят приоритетите и най-важното – ще могат ли да се изпълнят. Преди години плановата икономика е направила големи райони от България зависими от един работодател и последиците още не могат да бъдат преодолени. Пак стратегия е построила замърсяващото „Химко“ във Враца, при прекрасни природни условия за туризъм. Каква е гаранцията, че няма отново да бъдат допуснати същите грешки?\nПерсонален проектен мениджър от Българската агенция за инвестиции за всеки инвеститор и приоритетно развитие на индустриалната Свободна зона във Видин – икономическият министър Божидар Лукарски.\nИнвеститорите не идват заради персонално отношение, нито ще очакват един залепен за тях чиновник да им решава проблемите. Абсурдно е да се назначава чиновник за всеки, който иска да инвестира в България – само си представете каква администрация трябва да има, дори един да работи с няколко предприемача. Това нито ще съкрати сериозно сроковете, нито ще направи процедурите по-лесни. Приоритетно развитие е много любим израз на всички политици, но какво означава това? Няма как насила да накараш някой да отиде в дадена индустриална зона, а и това обикновено е по-едрия бизнес. Заетост се създава с малък и среден. Представете си – идват десет компании във Видин, безработицата в града рязко пада. А какво правим с другите населени места? За жителите на много от тях да пътуват до областния град всеки ден е трудно, дори да има организиран транспорт. Само си припомнете наводненията и непочистените пътища през зимата. Ако много иска да помогне на индустриалната зона, министърът може да ускори газификацията й, с възможност към нея да се включат и други предприятия в района.\nРазвитие на инфраструктурата и реконструкция на пътя София-Видин\nТова е тема, по която от години се упражняват много политици и сегашната среща не направи изключение. Идеята е добра и може да помогне наистина. Стига да се осъществи. „Дунав мост 2“ беше открит без до него да има удобен път, а цели участъци от инфраструктурата са напълно забравени. За това са необходими много пари, освен всичко друго извън главния път остават доста населени места без нормална инфраструктура. Хубаво е и политиците да отговорят защо още от предишното управление на ГЕРБ, а и при правителствата преди тях, се залагаше основно на инфраструктурата в Южна България. Едва в последните години това започва да се променя, но само на идеи и проекти.\nПопуляризиране на слабо познати туристически забележителности – идея и изпълнение на министъра на туризма Николина Ангелкова.\nХубава идея, но и тя може да страда от изпълнения „на парче“. За Северозападния регион забележителностите са общо осем, като една от тях – водопада „Скока“ е до Тетевен, в обл. Ловеч. Самото популяризиране едва ли би довело много туристи, ако не е в контекста на цялостен облик за даден регион. Чипровци е хубаво място, но представено отделно, това означава кратък уикенд туризъм. Комбинирано със спа и уелнес туризъм във Вършец вече предполага по-дълги посещения, по-платежоспособни туристи. Местните власти всъщност правят доста програми за комбинирани посещения на регионите и това има повече смисъл, защото те познават и по-добре забележителностите. Освен всичко друго, за да има туризъм, трябва да има и лесен достъп до места – включително с обществен транспорт.\nОт Severozapazenabg имаме няколко предложения, които според нас биха имали далеч по-добър ефект за развитието на икономиката в региона. Освен това смятаме, че те поставят като приоритет хората, които живеят или искат да живеят там, а не разчитат на помощ отвън и от управляващата върхушка.\nРеконструкция на инфраструктурата.\nВярно, хубаво е да говорим за скоростен път до Видин, но извън него има и още пътища, има и жп линии, които могат да станат по-бързи и безопасни. Железопътния транспорт е необяснимо пренебрегван в България, а той е добър начин да направиш бизнеса по-удобен и туризма – по-привлекателен за млади хора например, които не пътуват с автомобил. При добра инфраструктура местните хора могат да пътуват по-удобно до други населени места за работа и просто животът им да бъде по-лесен.\nЦялостна смяна на нагласата, че проблемите трябва да се решат с мерки „отвън“\nТова важи за всички области, които са по-изостанали икономически. Действително, хубаво е да дойде много голяма компания, да направи голямо предприятие и един малък град да работи в него. А какво правим, когато започнат съкращения? Дълги години много градове в България страдат от тази политика – Враца с „Химко“, Видин с „Видахим“, същото е и в други региони – Перник (няколко големи завода), Казанлък (военната промишленост), Кърджали (ОЦК) и така нататък. Защо трябва да възприемаме това като панацея? Опитът показва, че единственото, което се постига, е убиване на предприемчивостта у хората. Действително за беден район е трудно да развива малък и среден бизнес, но с не много сложни и скъпи мерки това може да се поправи. А големите компании сами могат да дойдат после.\nДобро и достъпно образование\nВидин от години иска да има университет. Това едва ли би решило кой знае колко проблеми. Но може много да се работи по подобряване на нивото на образование във всички училища – международните изследвания (PISA) показаха, че българското училище задълбочава разслоението на учениците по регионален признак. При условие, че Северозападна България е регион с ниски доходи, логиката показва, че и образованието там ще ограничава още повече учениците. Така и след години те ще са в по-лоша позиция от връстниците си, които са учили в София или Пловдив например, и са имали възможност да отидат в чужбина. А това допълнително ще задълбочи икономическата пропаст.\nСъздаване на система от инструменти, които подкрепят местно предприемачество, култура, образование\nНяма нужда от скъпи програми – дори малки фондове за стартиращ бизнес, улеснено получаване на нисколихвени заеми, безплатни консултации и помощ при обучение на служители е нещо, което би помогнало регионът да се изправи на собствени сили. Краткосрочният ефект няма да е голям, няма да стане и чудо – но след години това ще е безценна основа. За образованието казахме вече, а за културата – всяко място има нужда от местни културни събития. Иначе няма как да задържи образованите, хората с идеи, с финансови възможности и с желание за добър живот.\nМерки за създаване на добри икономически условия\nТова означава добра бизнес инфраструктура – от служителите, които вземат решения по регионални звена, през газификация, подпомагане на индустриални зони, улеснения за присъединяване към електрическата мрежа, до сътрудничество между училищата и предприятията. Нито едно от тези неща не е сложно и на много места в България е отдавна направено. Нека дадем и един пример защо Мездра или Враца биха могли да станат много добри места за предприемачество (Мездра вече има няколко производства, значителни за такъв град). Ако живеете в северните или източните квартали на София, ще ви бъде по-лесно да стигнете до Мездра, отколкото до новата държавна индустриална зона в Божурище. Ако има нормален жп транспорт, ще е още по-лесно и бързо. Същото е и с Враца – близост до столицата, възможност за разширение на индустриалните площи, и хубаво място за живеене, с все още много евтини имоти.\nПовече помощ за туризъм, развиван семейно и от малки фирми\nСеверозападна България е място с огромно многообразие от забележителности. Това предполага поток от различни като платежоспособност, семеен статус и възраст туристи. Многото забележителности предполагат много посещения на ученически групи, както и желание на туристите да не прекарват основна част от времето си в хотела. Последното често се наблюдава в големите хотели тил „ол инклузив“, от които сякаш нямаш причина да излизаш. Регионът вече предлага общи туристически пакети със Сърбия. Впечатлението от „Ваканция&Спа Експо“, проведено на 13 февруари в София, остави впечатлението, че от сръбска страна работят доста по-активно в тази посока.\nЗавършваме текста с един хубав пример – в края на февруари във Враца беше открит първият в България център за обучение на компютърни специалисти. Той е създаден от „Враца софтуер общество“ на Емилиян Кадийски и Теодор Костадинов, след като са спечелили конкурса Reach for change на „Нова телевизия“. Центърът ще е нещо подобно на софтуерния университет на „Телерик“ в София, но насочен към по-млади хора, деца, ученици. Ако те са успели – без големи стратегии и без държавна помощ, значи и други могат. А един дом се ремонтира най-добре от хората, които живеят в него.